Otis Redding

Otis Ray Redding Jr. (9 September 1941 - 10 Desember 1967) was 'n Amerikaanse sanger-liedjieskrywer. Hy word beskou as een van die grootste sanger-liedjieskrywers wat Amerikaanse popmusiek opgelewer het en was 'n invloedryke kunstenaar in Soulmusiek en rhythm and blues (R&B). Sy bynaam was die "King of Soul", Redding is geïnspireer deur gospelmusiek wat dié genre voorafgegaan het. Sy vokale styl het baie ander soulkunstenaar van die 1960's beïnvloed.

Redding is gebore in Dawson, Georgia. Kort hierna het die gesin na Macon, Georgia verhuis. Hy het hoërskool op 15-jarige ouderdom verlaat om sy gesin te onderhou, en gewerk saam met Little Richard se "backing band", the Upsetters, en aan talentprogramme deelgeneem by Macon se historiese Douglass Theatre. In 1958 het Redding aangesluit by Johnny Jenkins se "band", die Pinetoppers, saam met wie hy as sanger en bestuurder deur die Suidelike state getoer het. 'n Ongeskeduleerde verskyning tydens 'n opnamesessie vir Stax Records het gelei tot 'n kontrak en sy eerste treffer-enkelsnit, "These Arms of Mine", in 1962.

Stax het Redding se debuutalbum, Pain in My Heart, twee jaar later vrygestel. Redding, wat aanvanklik veral onder swart Amerikaners gewild was, het later 'n groter Amerikaanse popmusiekgehoor bereik. Saam met sy groep het hy eers klein opvoerings in die Amerikaanse Suide gegee. Redding het later by die gewilde Los Angeles-nagklub Whisky a Go Go opgetree, en deur Europa getoer en in Londen, Parys en ander groot stede opgetree. In 1967 het hy tydens die Monterey Pop Festival opgetree.

Kort voor sy vroeë dood in 'n vliegtuigongeluk het Redding sy ikoniese liedjie "(Sittin' On) The Dock of the Bay" saam met Steve Cropper geskryf en opgeneem. Die liedjie, wat in Januarie 1968 vrygestel is, het die eerste postuum no. 1 album op beide die Billboard Hot 100 en Billboard Hot R&B trefferlyste geword. Die album The Dock of the Bay was die eerste postuum album wat nommer een op die UK Albums-trefferlys bereik het. Redding se voortydige dood het Stax verwoes. Die plaatetiket was reeds op die rand van bankrotskap, en het gou ontdek dat die Atco Records-afdeling van Atlantic Records die regte op sy hele liedjiekatalogus besit.

Redding het verskeie postume toekennings ontvang, insluitend twee Grammy-toekennings, die Grammy Lifetime Achievement-toekenning en inlywing in die Rock and Roll Hall of Fame en die Songwriters Hall of Fame. Benewens "(Sittin' On) The Dock of the Bay", sluit van sy bekendste liedjies sy self-geskryfde "Respect" (1965) in, wat later grootliks geassosieer is met Aretha Franklin se weergawe daarvan, en sy vertolking van "Try a Little Tenderness" (1966).

 Diskografie 

 Ateljee albums
 Pain in My Heart (1964)
 The Great Otis Redding Sings Soul Ballads (1965)
 Otis Blue/Otis Redding Sings Soul (1965)
 The Soul Album (1966)
 Complete & Unbelievable: The Otis Redding Dictionary of Soul (1966)
 King & Queen (met Carla Thomas) (1967)

 Postuum ateljee albums 
 The Dock of the Bay (1968)
 The Immortal Otis Redding (1968)
 Love Man (1969)
 Tell the Truth (1970)
 Remember Me (1992)

 Verwysings 

 Bronnelys 






























 Nog leesstof 



 Eksterne skakels 


Karla Redding-Andrews Onderhoud by die NAMM Oral History Collection (2021)

Kategorie:Geboortes in 1941
Kategorie:Sterftes in 1967
Kategorie:Amerikaanse musici
Kategorie:Amerikaanse sangers